

|  |  |
| --- | --- |
| **ДО**  **Г-ЖА ЛЮДМИЛА ПЕТКОВА**  **ЗАМЕСТНИК МИНИСТЪР-ПРЕДСЕДАТЕЛ И**  **ПРЕДСЕДАТЕЛ НА СЪВЕТА ЗА КООРДИНАЦИЯ ПРИ УПРАВЛЕНИЕТО НА СРЕДСТВАТА ОТ ЕВРОПЕЙСКИЯ СЪЮЗ**  **КОПИЕ ДО:**  **Г-Н ИВАН ИВАНОВ**  **ДИРЕКТОР НА ДИРЕКЦИЯ**  **„ЦЕНТРАЛНО КООРДИНАЦИОННО**  **ЗВЕНО“, АДМИНИСТРАЦИЯ НА**  **МИНИСТЕРСКИЯ СЪВЕТ** | |
|  | |
| **Относно:** | *съгласуване на проект на Решение на Министерския съвет за одобряване на проект на седмо изменение на Оперативна програма „Наука и образование за интелигентен растеж“ 2014 – 2020 г.* | |

**УВАЖАЕМА ГОСПОЖО ПЕТКОВА,**

На основание чл. 3, ал. 1, т. 4 от Постановление № 70 на Министерския съвет (ПМС) от 2010 г. за координация при управлението на средствата от Европейските структурни и инвестиционни фондове и Създаване на Съвет за координация при управление на средствата от Европейския съюз (СКУСЕС), предлагам на Вашето внимание за съгласуване чрез процедура по неприсъствено вземане на решение проект на Решение на Министерския съвет заодобряване проект на седмо изменение на Оперативна програма „Наука и образование за интелигентен растеж“ 2014 – 2020 г. във връзка с възможността, която предоставя разпоредбата на чл. 25а, параграф 1б от Регламент (ЕС) 1303/2013 за прилагане на ставка на съфинансиране на приноса от ЕС в размер на 100 % за десета счетоводна година, започваща на 1 юли 2023 г. и приключваща на 30 юни 2024 г.

Предложението за изменение на ОПНОИР е одобрено от Комитета за наблюдение на програмата.

При одобрение на приложените документи, моля на основание чл. 7, ал. 3 от ПМС № 70/2010, същите да се считат за преминали предварително съгласуване по чл. 32 от Устройствения правилник на Министерския съвет и на неговата администрация.

С одобрение от Съвета ще се даде мандат на ръководителя на Управляващия орган на Оперативна програма „Наука и образование за интелигентен растеж“ 2014 – 2020 г. да изпрати уведомлението до Европейската комисия за прилагане на разпоредбата на чл. 25а, параграф 1б от Регламент (ЕС) 1303/2013 по ОПНОИР.

С оглед спешния характер на документите, предлагам решението на СКУСЕС да бъде взето във възможно най-кратък срок съгласно чл. 7, ал. 4 от ПМС № 70/ 14.04.2010 г.

За по-голяма оперативност, приложените документи ще бъдат изпратени и по електронен път до Дирекция „Централно координационно звено“ – Секретариат на СКУСЕС в Администрацията на Министерския съвет.

**Приложения:**

1. Проект на доклад на министъра на образованието и науката;

2. Проект на Решение на Министерския съвет;

3. Проект на финансова обосновка;

4. Проект на изменение на Оперативна програма „Наука и образование за интелигентен растеж“ 2014-2020 г. в режим проследяване на промените;

5. Обосновка за изменение на Оперативна програма „Наука и образование за интелигентен растеж“ 2014 – 2020 г.;

6. Проект на съобщение до средствата за масово осведомяване.

