**СЪОБЩЕНИЕ ДО СРЕДСТВАТА ЗА МАСОВО ОСВЕДОМЯВАНЕ**

ПРОМЕНИ В ОПЕРАТИВНА ПРОГРАМА „НАУКА И ОБРАЗОВАНИЕ ЗА ИНТЕЛИГЕНТЕН РАСТЕЖ“ 2014 – 2020 г. ОСИГУРЯВАТ ПРИЛАГАНЕТО НА 100% ЕВРОПЕЙСКО ФИНАНСИРАНЕ ЗА ПОСЛЕДНАТА ГОДИНА ПО ПРОГРАМАТА, С КОЕТО СЕ ПОСТИГА МАКСИМАЛНО УСВОЯВАНЕ НА ЕВРОПЕЙСКОТО СЪФИНАНСИРАНЕ ПО ПРОГРАМАТА И УСПЕШНО ПРИКЛЮЧВАНЕ НА ПРОГРАМЕН ПЕРИОД 2014-2020 Г.

Правителството прие решение за седмо изменение на Оперативна програма „Наука и образование за интелигентен растеж“ 2014 – 2020 г. Изменението е свързано с предоставената възможност от Регламент (ЕС) № 1303/2013 за прилагане на ставка на съфинансиране в размер на 100% спрямо декларираните разходи по приоритетни оси 2, 3 и 4 на програмата, включени в заявленията за плащане за десета счетоводна година, започваща на 1 юли 2023 г. и приключваща на 30 юни 2024 г. Това ще допринесе за максимално оползотворяване на предоставеното финансиране от Европейския социален фонд по програмата.

С одобрението на проекта на Решение се дава мандат на Ръководителя на Управляващия орган да финализира официалните преговори за окончателно одобряване от Европейската комисия на седмото изменение на ОПНОИР 2014 – 2020 г.

**МИЛАН МАРТИНОВ**

*Директор на дирекция* *„Връзки с обществеността и протокол“*